**Galaktografia (Rintarauhastiehyeen varjoainekuvaus)**

**Ajanvaraus**     .    .20    , klo    :

**Tutkimuspaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

**Tutkimukseen valmistautuminen**

Tutkimuksen edellytyksenä on, että nänniä puristettaessa saadaan esille eritettä. Vältä rinnan puristelua tutkimuspäivänä, ettei tiehyt tyhjene.

Tutkimuksessa käytetään röntgensäteilyä. Jos olet tai epäilet olevasi **raskaana**, ilmoita asiasta lähettävään yksikköön. Jos rintasi ovat käsittelyarat, voit ottaa kipulääkettä ½ tuntia ennen tutkimusta (ei Aspirin, Disperin).

Huolehdi ajoissa ennen tutkimusaikaasi, että aikaisemmat mammografiakuvasi ovat HVA:n kuvantamisen sähköisessä arkistossa vertailua varten. Hoitosi voi viivästyä, jos vertailukuvasi eivät ole ajoissa katsottavissa. Omia kuviasi voit kysyä paikasta, jossa ne on otettu. Kainuun HVA:n arkistosta löytyy valmiiksi Kainuun rintasyöpäseulontojen kuvat, poislukien puolankalaisten kuvat. Jos olet käynyt yksityisellä itsemaksavana asiakkaana, olet saanut kuvat itsellesi. Tuo nämä kuvat tullessasi kuvaukseen.

**Tutkimuksen kulku**

Toimenpidealueen iho pestään. Radiologi laittaa ohuen neulan avulla jodipitoista varjoainetta erittävään rintarauhastiehyeeseen. Tämän jälkeen rinnasta otetaan kaksi röntgenkuvaa. Kuvauksessa rinta puristetaan hetkeksi röntgenlaitteen kahden levyn väliin.Tutkimus ei vaadi jälkitoimenpiteitä.

**Tutkimustulokset**

Saat lähettävästä yksiköstä sovittuna aikana (vastaanotto- tai soittoaika).

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_

Kuvantamisessa on käytössä omasoteviestit. Vastaamme viesteihin 1-3 arkipäivän sisällä. Kuvantamisessa on käytössä myös takaisinsoittojärjestelmä, puh. 040 153 3240. Soittoaikamme on maanantaista torstaihin kello 7:30 – 16 sekä perjantaisin ja arkipyhien aattoina kello 7:30 – 15. Soitamme sinulle takaisin samana päivänä tai viimeistään seuraavan työpäivän aikana.